kardosdrur/scandi-wiki huggingface dataset:
Uwabaki

er en form for japanske hjemmesko, der bruges indenfor, i skoler, eller i særlige virksomheder, hvor udesko er forbudte at have på.

Oprindeligt brød japanere sig ikke om at have udesko på hjemme, så de tog deres sko af i indgangen til hjemmet, hvor et par uwabaki som regel stod klar til brug indendørs. Hvis der ikke er nogen uwabaki i et givet hjem, tages udeskoene blot af, og personen vil så gå rundt i sokker eller bare fødder, alt efter smag.

Ved indgangen af enhver form for skole, lige fra børnehave til college, er der et specielt skab for alle elever til at stille deres uwabaki, eller tage dem.

Sydkorea
I Sydkorea er uwabaki også kendt som silnaehwa (실내화). De er brugt på en nogenlunde ens måde i skoler, virksomheder. etc., men ikke så ofte i hjemmet. Bare fødder eller sokker er mere almindeligt end hjemmesko i landet.

Kultur i Japan
Japansk beklædning
Sko
Fabian Stang

Fabian Stang (født 19. August 1955) er en norsk advokat og politiker for Høyre. Han har været borgmester (norsk:ordfører) i Oslo fra 2007, genvalgt 2011. Af profession var han først lærer, så advokat.
 
Stang har været bystyre repræsentant for Høyre siden 1999, og har været fast medlem af Sundhedsudvalget, Transport og Miljøudvalget, Byudviklingsudvalget og Økonomiudvalget. Som borgmester i Oslo, er Stang også formand for Oslo bystyre. 

Stang var i Oslo viceborgmester (varaordfører) fra 29. August 2007 og 17. Oktober samme år byens borgmester.

Fabian Stang er søn af skuespiller Wenche Foss. Han har to sønner fra sit første ægteskab. Han giftede sig igen i juni 2009, med Catharina Munthe.

Stang modtog i 2011 kommandør kors Litauens Order of Merit i statsbesøg fra Litauens præsident

Referencer

Eksterne henvisninger 

 Stangs nye liv, journalen 12. November 2007
 var meget ked af det, Aftenposten 21. Oktober 2007 
 Fabian bliver borgmester i Oslo, Aftenposten 17. Oktober 2007 

.

Borgmestre i Oslo
Politikere fra Norge
Ordfører

Ordfører bruges i Rigsdags- og Folketingssproget om den, hvem det i et udvalg eller en komité overdrages at affatte og forsvare udvalgets betænkning over et lovforslag med de dertil af udvalget knyttede ændringsforslag. Er der et betydeligt mindretal om væsentlige punkter af betænkningen, optræder der ikke sjælden såvel en flertals- som en mindretalsordfører. Også ved forelæggelsen af private lovforslag, der forelægges af et større antal medlemmer, vil en enkelt af disse fungere som ordfører. Dette har bl.a. betydning efter Folketingets forretningsorden, idet en ordfører er undtaget fra reglen om, at ved et lovforslags 1. behandling ingen må tale mere end to gange uden tingets samtykke.

I Norge er ordfører benævnelsen på den, som står i spidsen for et kommunestyre, en borgmester. — For enhver sag, som skal behandles i Stortinget, vælger vedkommende fagkomité inden sin midte en ordfører. Han er den ledende ved sagens udredning, han skriver indstillingen og er den nærmeste til at forsvare denne under behandlingen af sagen i Stortingsmødet; derfor har han også ifølge stortingets reglement adgang til at få ordet flere gange i samme debat end de øvrige medlemmer.

Politik
Pennhip

PennHIP (en forkortelse for "Pennsylvania Hip Improvement Program") er en diagnostisk teknik til vurdering af hundes løshed i hofterne. Forkortelsen bruges også til det netværk af dyrlæger, der bruger PennHIP metoden til evaluering og til databasen af tendenserne af race-specifik hofteledsdysplasi på University of Pennsylvania. PennHIP's vigtigste mål er "at reducere hyppigheden og sværhedsgraden af hofteledsdysplasi i alle hunderacer", for at citere den officielle hjemmeside. PennHIP metoden til diagnosticering består af tre røntgenbilleder taget fra forskellige vinkler, som derefter analyseres med henblik på at foretage en vurdering.

Hunde
Veterinær
Samsung

Samsung Group (삼성그룹 / Samseong Geurup eller Samsung) er en sydkoreansk multinational konglomeratvirksomhed med hovedsæde i Samsung Town, Seoul. Virksomheden består af talrige datterselskaber og associerede virksomheder, de fleste forenet under Samsung-mærket. Samsung er Sydkoreas største chaebol.

Fremtrædende Samsung datterselskaber inkluderer Samsung Electronics (verdens største itvirksomhed målt på omsætning i 2010), Samsung Heavy Industries (verdens næststørste skibsbygger målt på omsætning i 2010), og Samsung Engineering og Samsung C&T Corporation (verdens 35. og 72. største konstruktionsvirksomheder). Andre notable datterselskaber er Samsung Life Insurance (verdens 14. største forsikringsselskab), Samsung Everland (Den ældste forlystelsespark i Sydkorea) og Cheil Worldwide (verdens 19. største reklamebureau målt på omsætning i 2010).

Samsungs produkter udgør omkring 1/4 af Sydkoreas samlede eksport og omsætningen er større end mange landes BNP; i 2006 ville det have været verdens 35. største økonomi. Virksomheden har stor indflydelse på Sydkoreas økonomiske udvikling, politik, medier, kultur og det har været en betydelig kraft bag "Miraklet ved Hanfloden".

Navnet Samsung 
Ifølge grundlæggeren af Samsung Group, så er betydningen af de koreanske skrifttegn for Samsung "trestjernet" eller "tre stjerner". Ordet tre refererer til noget stort, talrigt og magtfuldt. Stjernerne betyder for evigt.

Datterselskaber og associerede selskaber 
Pr. april 2011 havde Samsung Group 59 unoterede selskaber og 19 børsnoterede selskaber, alle var børsnoterede på Korea Exchange.

Børsnoterede selskaber

Unoterede selskaber 
Blandt de unoterede selskaber var bl.a.:
 Harman International Industries (AKG Acoustics, Bang & Olufsen Automotive Harman Becker Automotive Systems, Bowers & Wilkins, dbx, harman/kardon, Infinity, JBL)
 Samsung Biologics
 Samsung Corning Precision Glass
 Toshiba Samsung Storage Technology Corporation
 SB Limotive
 Everland
 Samsung Total
 Samsung Medical Center
 Vulkan (API)

Samsungs historie 
I marts 1938 startede Byung-Chull Lee Samsung i Daegu (Korea) med en startkapital på 30.000 won. Firmaet fokuserede på daværende tidspunkt mest på eksport og salg af koreanske fisk, grøntsager og frugt fra Manchuriet og Beijing.

Kilder

Eksterne henvisninger 

 
Etableret i 1938
Stevning Station

Stevning Station var en tidligere jernbanestation i Stevning på Als, der også fungerede som kro. Da amtsbanen blev gennemført med den sidste strækning fra Guderup til Nordborg i 1898, fik også Stevning sin station og dermed en stationskro. Kroen havde overtaget bevillingen fra Ravnsdam kro, der havde været kongelig priviligeret kro. Ofte var det megen trafik til stationen, så kunne ventetiden udnyttes til at nyde en enkelt punch eller tre. Toget kørte sidste tur i 1933, og der efter var en æra forbi. Stationkroen fortsatte imidlertid sin virksomhed indtil 1946.

Referencer 

Kroer i Danmark
Stationer på Amtsbanerne på Als
Stationer i Sønderjylland (i Danmark)
Nedlagte jernbanestationer i Danmark
Krüger

Krüger A/S, rådgivende ingeniørvirksomhed. Selskabet har hovedkontor i Søborg. Selskabet blev grundlagt i 1903 og har siden da leveret teknologier, anlæg og ikke mindst viden om rensning af al slags vand. Krüger er i dag en internationalt orienteret dansk virksomhed, der fokuserer på at levere tekniske, helhedsorienterede og miljøbæredygtige løsninger inden for vand og spildevand til industrier og offentlige myndigheder.

Milepæle

De følgende milepæle har firmaet selv udledt i deres jubilæumsskrift 1903-2003, 100 år med Krüger.

Historie 
Sammen med partnerne Kampsax og Kommunekemi oprettes virksomheden Chemcontrol i 1979.

I foråret 1992 vinder Krüger, sammen med Chemcontrol og Enviroplan, en kontrakt med den malayisike regering på at levere et anlæg svarende til Kommunekemi, til behandling af farligt affald fra hele halvøen. Kontrakten har en værdi af 500 millioner danske kroner og er bl.a. finansieret igennem Investeringsfonden for Udviklingslande. Anlægget indvies i 1998.

Den 7. december 1992 sker der en eksplosion i et vådoxidations-anlæg ved Stigsnæs Industrimiljø i Skælskør. Anlægget er projekteret af Krüger, sammen med datterselskabet Chemcontrol. Ulykken sker under en prøvekørsel og efter hændelsen hæver Stigsnæs Industrimiljø aftalen.

Ole Rendbæk tiltræder som direktør i 1993

Svømmestævnet Christiansborg Rundt udvides fra 2010 med Krüger stafetten, hvor der skal svømmes 4x500 meter i kanalerne omkring Christiansborg. Krügers sponsorat ligger i forlængelse af firmaets samarbejde om at skabe rent vand i Københavns Havn.

Referencer

Eksterne henvisninger 
 
 100 år med Krüger 

Søborg
Etableret i 1903
Ingeniørvirksomheder i Danmark
Delta Force (USA)

Delta Force, med det officielle navn US Army 1st Special Forces Operational Detachment-Delta (1-SFOD-D), er den amerikanske hærs tier 1-gruppe, som betyder, at de er eliten i den amerikanske hær.

Både den amerikanske flåde og luftvåben har tilsvarende tier 1-enheder (SEAL Team Six og 24th Special Tactics Squadron).

Missioner 
 Operation Eagle Claw – mislykket befrielse af gidsler i Teheran 1980.
 Operation Urgent Fury – invasion af Grenada 1983.
 Operation Nifty Package – tilfangetagelse af Panamas Manuel Noriega i 1989.
 Operation Desert Storm – mod Irak 1991.
 Operation Gothic Serpent – i Mogadishu 1993.
 Operation Uphold Democracy – Haiti 1994.
 Operation Enduring Freedom – eftersøgning af al-Qaeda-folk i Afghanistan 2001-?
 Operation Iraqi Freedom – eftersøgning af Saddam Hussein mm. i Irak 2003.

United States Army
Specialstyrker fra USA
Sankt Boris og Sankt Gleb Katedral (Daugavpils)

Sankt Boris og Sankt Gleb Katedralen (, ) er den centrale lettisk-ortodokse kirke i Daugavpils i det syd-østlige Letland. Kirken kan rumme 5.000 personer og er den største ortodokse kirkebygning i Letland..

Historie 

En tidligere kirke blev opført på stedet for katedralen i 1866 efter befaling af Konstantin von Kaufman, generalguvernøren for det Nordvestlige Kraj, for at imødekomme den lokale garnisons behov. Kirken blev konsekreret til Konstantin den Stores og hans moder Helenas ære. Kirken blev vanligvis omtalt som Jernkirken (, ) på grund af eksteriørets beklædning. Efter en beslutning om at opføre en garnisons-katedral på samme sted, blev den tidligere skilt ad og genopført i Tsargrad (i dag Jersika), hvor den stadig står. Den nuværende katedral blev opført 1904–05 og blev finansieret af militæret. Kirken blev konsekreret den 25. juli 1905 til helgenerne Boris og Gleb samt Sankt Aleksijs ære.

Arkitektur 

Katedralen opførtes i nyrussisk stil. Det er en murstenskirke med tre gange, hvis grundplan danner en aflang firkant med et polygonalt apsis og ligner et skib. Katedralen har ti tårne med forgyldte kupler. Interiøret omfatter væg- og loftsmalerier.

Det er blevet antydet, at ikonerne på ikonostaserne udført i egetræ i katedralen er kopier af Viktor Vasnetsovs værker i Vladimirkatedralen i Kyiv.

Kilder

Fodnoter

Kildehenvisninger

Eksterne henvisninger 

Daugavpils
Kirker i Letland
WOW air

WOW air var et lavprisflyselskab fra Island. Selskabet havde hub på Keflavík International Airport og hovedkontor i landets hovedstad Reykjavík. WOW air blev etableret i 2011 og startede flyvningerne 1. juni 2012. Det lukkede ned den 28. marts 2019.

Historie 
I oktober 2011 kom det frem, at et nyt lavprisflyselskab var under etablering i Island. Selskabet skulle ikke selv eje fly, men lease dem fra en ekstern leverandør. Hovedaktionærene i selskabet er den tidligere direktør i flyselskabet Iceland Express, Matthias Imsland, samt den islandske rigmand Skúli Mogensen. WOW air skulle konkurrere med de to andre islandske flyselskaber, Icelandair og Iceland Express, samt EasyJet og Norwegian, der begge ville åbne ruter til Island i løbet af 2012.

WOW air blev officielt præsenteret 23. november 2011. Her kom det frem, at selskabet ville begynde flyvninger til 12 europæiske destinationer fra Keflavík International Airport med start 1. juni 2012. Flyene, to eksemplarer af Airbus A320-200 med 168 passagersæder, vil blive indlejet fra det litauisk registrerede flyselskab Avion Express. Avion er et selskab ejet fra Schweiz med islandske ejere.

I september 2013 havde selskabet tre fly i flåden, som alle var Airbus A320. De var alle leaset hos bulgarske Air VIA.

Senere fik selskabet flere Airbus A330-200 i flåden. I alt nåede selskabet at operere 20 forskellige fly.

Konkurs 
Efter en længere periode med økonomiske problemer indstillede Wow air driften og aflyste alle sine flyvninger den 28. marts 2019.

Ved konkursen havde WOW air dog kun syv fly i drift. To Airbus A321-200 med registreringen TF-PRO og TF-NOW er beslaglagt af leasingselskabet i henholdsvis Montreal og Miami. Disse to fly er ejet af Bocomm Leasing, der er Kinas største leasingselskab.

En Airbus A320-200neo befandt sig i Ljubljana til planlagt vedligehold, mens Airbus A321-flyet TF-GPA, ifølge islandske medier, siden den 18. marts har opholdt sig permanent i Keflavik Airport, da Isavia har krævet, at dette fly bliver stående i lufthavnen som sikkerhed for ubetalte regninger.

De syv fly, som WOW air havde i drift, er ejet af to flyleasingselskaber, henholdsvis amerikanske Air Lease Corporation samt Dublin-baserede Goshawk Aviation, der er et joint venture mellem Hong Kong-selskaberne  Chow Tai Fook Enterprises og NWS Holdings.

Referencer

Eksterne henvisninger 

 WOW airs officielle hjemmeside  

Tidligere flyselskaber fra Island
Etableret i 2011
Virksomheder i Reykjavik
Ophørt i 2019
Riga Vandkraftværk

Riga Vandkraftværk ( eller Rīgas HES) ligger lige uden for Rigas sydlige bygrænse, og er geografisk placeret i byen Salaspils. Samlet installeret effekt genererer en kapacitet på 402 MW. Der er seks generatorer, to transformatorer og to 330 kV højspændingsledninger (til Salaspils og Bišuciems). Vandkraftværket drives af Latvenergo.

Historie 
Riga Vandkraftværk sattes i drift i 1974. For at opbygge vandkraftværket, blev en dæmning bygget på tværs af Daugavafloden gennem midten af Dole Ø, hvoraf halvdelen er blevet oversvømmet for at gøre plads til reservoiret. Udover Dole Ø er flere andre mindre øer sat under vand for at fylde reservoiret. Dæmningen blev bygget i slutningen af 1960'erne. Bortset fra sit vigtigste formål, at holde reservoiret indelukket, består dens øvre del af en vejbane, der udgør en del af både europavej E22 og europavej E77. En jernbane lå også tidligere på dæmningen, men brugtes kun under opførelsen af vandkraftværket, og blev revet ned i begyndelsen af det 21. århundrede. Dette skyldes, at der ikke er nogen eksisterende jernbaner på Daugavas venstre bred. Den tidligere jernbane begyndte på Salaspils Station og endte omtrent på midten af Dole Ø.

Riga Vandkraftværk er en vigtig del af Rigas udvikling, og den primære kilde til elektricitet i Riga, mens reservoiret er en kilde til vand for de fleste af Rigas indbyggere. Desuden er det kraftværk, der anvendes som kompensations-kraftværk for TEC2 kraftvarmeværket for at regulere spændingen i det elektriske netværk og for at kompensere for strømmens mangler.

Kildehenvisninger

Eksterne henvisninger 

Vandkraftværker i Letland
Etableret i 1974
Besselfunktion

Inden for matematik er en Besselfunktion en løsning til differentialligningen 
.
Udtrykket kommer når man kigger på den radielle deling af Laplaces ligning i et polært koordinatsystem.

Funktionen er opkaldt efter Friedrich Wilhelm Bessel, men blev først beskrevet af Daniel Bernoulli.

Definition
Besselfunktioner af første grad defineres ved :
.
Differentialligningen har to lineært uafhængige løsninger og derfor også  besselfunktioner af anden grad:
.
 er ikke begrænset når , hvilket gør at man ofte kan se bort fra denne løsning af fysiske årsager.

Sfæriske besselfuntioner
I samarbejde med med Laplaces ligning i sfæriske koordinater kommer et lignende udtryk for den radielle del:

Denne har de sfæriske besselfunktioner som løsninger.

Funktioner
Mikumi nationalpark

Mikumi nationalpark er et vilddyrreservat i Mikumi, nær Morogoro, Tanzania.  Parken blev oprettet i 1964, og omfatter et område på omkring 3.230 km² og er landets fjerde største nationalpark.

Territorium
Mikumi grænser i syd til Selous nationalpark, og de to områder sammen danner et unikt økosystem; To andre naturområder grænser til parken: Udzungwa Mountains og Uluguru Mountains.

Flora og fauna

Landskapbet i Mikumi sammenlignes ofte med landskabet i Serengeti. Hovedvejen fra Dar-es-Salaam til Zambia, Tanzamveien går tværs gennem parken fra øst mod vest og deler denne i to med delvis forskellig natur. Området nord for vejen har karakteristiske træk af aflejringer fra floden Mkata. Her består vegetationen af acacia, baobab, tamarinde, og nogle sjældne palmer. I dette område længst fra vejen er der spektakulære bjergformationer dannet af bjergene Rubeho og Uluguru. 

Området på sydsiden af vejen er mindre rig på dyreliv og vanskeligere tilgængelig.

Dyrelivet i parken omfatter mange arter som er karakteristiske for den afrikanske savanne og efter hvad lokale parkvagter kan fortælle er der større chancer for at se en løve klatre i et træ her end i Manyara (kendt som en av de få steder hvor løver bedriver dette). I parken findes en art af giraf som biologer betragter som en forbindelse mellem Masai giraf og Somali giraf. I parken er også elefanter, zebra, gnu, impala, eland antilober og sort antilope, aber, og bøffel. I parkens udkant; I to søer er der flodheste. Mere end 400 forskellige  fuglearter er set i parken, der er et af de få steder hvor Marabustorken holder til.

Turisme
Mikumi-parken hører ind under den statslige organisation, Tanzania National Parks, og hører til de  nationalparker som er mindre besøgt af internationale turister og dermed mindre miljømæssigt belastet. Fleste organiserede turistruter som går gennem Mikumi fortsætter til Ruaha nationalpark og Selous. 

Den tunge trafik gennem parken ser ikke ud til at genere dyrene. En bilist som færdes gennem parken ved nattetid i den mere kølige årstid bør være opmærksom på at løver og andre større dyr fidner den varme asfalt behagelig at hvile på, men de fleste dyr opfatter bilens lygter i god tid og vandrer rolig ud af vejbanen.

Den bedste tid at besøge er parken, er den tørre årstid mellem maj og november.

Eksterne kilder og henvisninger

Tanzania Tourist Board, places to go:Mikumi 
Official site 

Nationalparker i Tanzania
Den gyldne Vlies

Den gyldne Vlies (, , ) er en af verdens ældste ridderordener indstiftet den 10. januar 1429 af Hertug Filip den Gode af Burgund. Da de burgundiske hertuger i 1477 uddøde på sværdsiden, gik ordenen som arv til habsburgerne i Spanien. Ved denne grens uddøen i år 1700 stillede de østrigske habsburgere under den Spanske Arvefølgekrig krav om værdigheden som ordenens stormester, og de østrigske habsburgere fornyede i 1713 ordenen som en østrigsk orden. 

Ordenen fortsatte samtidigt som spansk orden, nu uddelt af det kongehus som fulgte de spanske habsburgere: Huset Bourbon. Endnu omkring midten af det 18. århundrede var ordenen kilden til politisk strid imellem de to lande. Begge steder var det den fornemste orden; den har kun én klasse, og ordensinsignierne er ret ens, deres hovedbestanddel er et gyldent vædderskind med nedhængende ben og hovedet vendt mod heraldisk højre (dexter). Ordenen bæres i et rødt bånd eller i kæde om halsen. 

I Østrig, hvor kun katolikker kunne blive riddere af Den gyldne Vlies, uddeles ordenen ikke længere efter kejserdømmets fald i 1918. Det gyldne skind i ordenstegnet er den græske sagnhelt Jasons trofæ i sagnet om Jason og argonauterne.

Kilder

Kultur i Spanien
Etableret i 1429
Ordener, dekorationer og medaljer fra Spanien
Ordener, dekorationer og medaljer fra Østrig
Liepāja Sø

Liepāja Sø () er den femtestørste sø i Letland, beliggende på grænsen af byen Liepāja og Grobiņas og Nīcas novads  i det vestlige Letland. Søens samlede areal er på 37,15 kvadratkilometer, kystlinjen er på 44 kilometer, søens længde er 16,20 kilometer og den gennemsnitlige dybde er to meter.

Liepāja Sø er en lavvandet eutrofieret kystnær sø med store områder af frodig vegetation, omgivet af sæsonmæssigt oversvømmede enge og agerjord. Marskområder og dæmninger omringer det meste af vådområderne. Siden 2004 har søen været optaget på EU's liste over beskyttede områder – Natura 2000. I 2008 udvikledes en naturbeskyttelsesplan for Liepāja Sø af selskabet Grontmij Carl Bro.

Kildehenvisninger 

Liepāja
Søer i Letland
Paradise tur-retur

Paradise tur-retur er en dansk reality-reportageserie, der havde premiere den 26. oktober 2011 på TV3. Programmet er et spin-off af realityshowet Paradise Hotel, hvor tidligere deltagere af samme program rejser til Mexico for at opleve fattigdom, korruption og narkokriminalitet. Programmet er blevet støttet med 2,1 millioner kr. fra Public Service Puljen.

Medvirkende 
Jacob (Paradise Hotel sæson 4)
Nicoline (Paradise Hotel sæson 4)
Ronnie (Paradise Hotel sæson 5)
Tammie (Paradise Hotel sæson 6)
Patrick (Paradise Hotel sæson 6)

Eksterne henvisninger 
Paradise tur-retur på Viasat.dk
2,1 mio i støtte: Aflagte reality-stjerner er også public service  på Politiken.dk

Realityshows
Paradise Hotel
Aljaksej Kulbakow

Aljaksej Kulbakow (  ;  ) (født 27. december 1979) er en hviderussisk fodbolddommer fra Homel. Han har dømt internationalt under det internationale fodboldforbund FIFA siden 2005, hvor han er indrangeret som kategori 1-dommer.

Kampe med danske hold 
 Den 17. september 2009: Gruppespil i UEFA Europa League 2009-10: CFR Cluj – FC København 2-0.
 Den 30. november 2011: Gruppespil i Europa League 2011/12: Vorskla Poltava – FC København.

Referencer 

 Palmarès  

Fodbolddommere fra Hviderusland
Dommere i UEFA Europa League
South Station

South Station er en jernbanestation i Boston i Massachusetts, USA. Den er New Englands næststørste trafikkundepunkt efter lufthavnen Logan International Airport og ligger på Dewey Square hvor Atlantic Avenue og Summer Street mødes. Fra stationen er der intercitytogsforbindelser med Amtrak til de øvrige storbyer langs østkysten via Northeast Corridor, samt til Chicago med Amtraks tog Lake Shore Limited. Desuden kører der lokaltog og busser fra stationen. Bygningen blev indviet som South Central Station den 1. januar 1899 og kostede 3,6 millioner dollar (i 1899-dollars).

Galleri

Ekstern henvisning

Referencer 

Bygninger, konstruktioner og anlæg i Boston
Jernbanestationer i USA
Kongerne af Marielyst

Kongerne af Marielyst var den første sæson af den danske reality-reportageserie Kongerne på Kanal 5, der havde premiere den 15. august 2011 på Kanal 5. Efter koncept af det svenske program Kungarne av Tylösand, fulgte sæsonen otte unge mennesker fra det danske festmiljø der tager på ferie i Marielyst på Falster. I sæsonen skulle deltagerne arbejde i feriemiljøet om dagen, for at gøre sig fortjent til at feste om aftenen. Kongerne af Marielyst er blevet beskrevet som "Paradise Hotel på speed" og en blanding af Jersey Shore og Sommer i Sunny Beach.

Se også 
 Kongerne på Kanal 5
 

Realityshows fra Danmark
Programmer på SBS TV
Danske tv-serier fra 2010'erne
Siarhej Sjmolik

Siarhej Pjatrovitj Sjmolik (  ;  , født 12. januar 1965 i Brest) er en tidligere hviderussisk fodbolddommer fra Brest. Han dømte internationalt under det internationale fodboldforbund FIFA fra 1993 til 2008.

Han blev udelukket fra al fodbold efter en kamp mellem Lokomotiv Vitebsk og Naftan Novopolotsk i 2008, hvor han mødte beruset op til kampen og måtte hjælpes fra banen, mens han forsøgte at simulere rygproblemer. Han fik efterfølgende konstateret en promille på 2,6. I begrundelsen for at smide Sjmolik på porten mente det hviderussiske fodboldforbund, at han "har latterliggjort hviderussisk fodbold og dommere verden over."

Kampe med danske hold 
 Den 6. juni 2001: Kvalifikation til VM 2002: Danmark – Malta 2-1.
 Den 7. september 2007: Kvalifikation til U/21 EM 2009: Danmark – Litauen 4-0.

Referencer 

 Palmarès  

Fodbolddommere fra Hviderusland